રાજ્યના મુખ્યમંત્રી આનંદીબેન પટેલની અધ્યસ્થામાં આપાતકાલિન બેઠક મળી હતી. જેમાં નિલોફર વાવાઝોડાંની પરિસ્થિતિને પહોંચી વળવાની તમામ તૈયારીઓની સમીક્ષા કરવામાં આવી હતી, તેમજ તમામ પ્રભારી મંત્રીઓને વિવિધ અસરગ્રસ્ત વિસ્તારોમાં જવાની સૂચના આપી દેવામાં આવી છે. જેમાં ગોવિંદભાઇ પટેલને દ્વારકા, બાબુભાઇ બોખિરિયાને પોરબંદર, વસુબેન ત્રિવેદીને જામનગર અને શંકરભાઇ ચૌધરીને કચ્છ જવાનું સૂચન આપવામાં આવ્યું છે. બાબુભાઇ બોખિરિયા કાલ સુધીમાં પોરબંદર પહોંચી જશે. જ્યારે તારાચંદ છેડા અને વિનોદ ચાવડા નલીયા પહોંચી ગયા હોવાનું જાણવા મળ્યું છે. પોરબંદર કલેક્ટર દ્વારા આદેશ આપવામાં આવ્યા છેકે, સમગ્ર જિલ્લામાંથી તોતિંગ હોર્ડિંગ્સ ઉતારી લેવામાં આવે અને જો હોર્ડિંગ્સ ઉતારી લેવામાં નહીં આવે તો કડક પગલા ભરવામાં આવશે.